Številka: 900-236/2016-3

Datum: 14.7.2016

# Z A P I S N I K

15. razširjene seje Sveta Četrtne skupnosti Golovec MOL, ki je bila v sredo, 13.7.2016, ob 17.00 uri, v gostilni Babnik, Trpinčeva ulica 73, Ljubljana.

Sejo je na podlagi 58. člena Statuta Mestne občine Ljubljana sklical predsednik Sveta Četrtne skupnosti Golovec, Mestne občine Ljubljana, Aleš Dakić.

Od 15-tih članov sveta je bilo navzočih 11 članov sveta in predstavniki društev (priloga lista prisotnosti).

**PRISOTNI ČLANI SVETA**: Mila Andrić, Robert Anžič, Helena Anžič, Nina Cankar, Aleš Dakić, Franjo Filipović, Brigita Kastelic, Anton Kastelic, Aleksandar Kostić,Aleš Kužnik, Denis Tatar in Marija Zekić.

Na začetku je predsednik sveta ugotovil, da je na seji od **15** članov sveta prisotnih **11** članov sveta, kar pomeni, da je bil Svet sklepčen in je lahko pričel z delom.

Predsednik je predlagal spremembo dnevnega reda, in sicer tako, da se pod točko 2 uvrsti točka “Pobude obcanov in članov sveta”. Tocka 2 se preštevilči v točko 3 in preimenuje v “Pogovor o ureditvi Četrtne skupnosti Golovec”. Svetniki so predlog sprejeli soglasno.

Nato je dal na glasovanje naslednji predlog **DNEVNEGA REDA:**

1. Potrditev zapisnika 14. seje Sveta Četrtne skupnosti Golovec
2. Pobude in predlogi članov Sveta Četrtne skupnosti Golovec in občanov
3. Pogovor o ureditvi Četrtne skupnosti Golovec
4. Razno

Navzočih je bilo 11 članov sveta.

Opredeljenih je bilo 11 članov sveta.

Za predlagani dnevni red je glasovalo 11 članov sveta.

**Dnevni red je bil sprejet.**

**AD 1**

**POTRDITEV ZAPISNIKA 14. SEJE SVETA ČETRTNE SKUPNOSTI GOLOVEC**

Na predlog zapisnika 14. seje Sveta ČS Golovec ni bilo pripomb.

**SKLEP 1/15 :**

**Svet ČS Golovec MOL potrjuje zapisnik 14. seje Sveta Četrtne skupnosti Golovec**

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**Sklep je bil sprejet.**

**AD 2**

**POBUDE IN PREDLOGI ČLANOV SVETA ČETRTNE SKUPNOSTI GOLOVEC IN OBČANOV**

Predsednik je obvestil, da je Grif bar v Plezalnem centru postavil table na javni površini. Poudaril je, da oglaševanje s postavljanjem tabel na javnih površinah ni dovoljeno. Poleg tega je bar pridobitna dejavnost, ki javni prostor, katerega lastniki so vsi občani, uporablja za svoje oglaševanje in posledično širitev svojega poslovanja.

Po predhodnem pogovoru s svetniki je predlagal naslednji

**SKLEP 2/15:**

**Svet ČS Golovec bo lastnike oziroma upravljalce Grif bara opozoril na to, da oglaŠevanje s postavljanjem tabel na javnih povrŠinah ni dovoljeno in jih pozval, da table v 14 dneh odstranijo. V nasprotnem primeru bo svet ČS Golovec nepravilnost MORAL prijaviti pristojni inšpekcijski službi MOL.**

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**Sklep je bil sprejet.**

Predsednik je na kratko predstavil zaključke sestanka, ki ga je imel pri županu MOL 5.7.2016 v zvezi z večnamenskim centrom v Štepanjskem naselju. Po temeljitem razmisleku in predhodnem posvetovanju z nekaterimi svetniki je predlagal, da se center imenuje po Viljemu Klemencu. Vili je od začetka živel v naselju in živel z naseljem. Deloval je kot podpredsednik sveta ČS Golovec, predsednik Društva upokojencev, predsednik KO Rdečega kriza, tajnik PGD Štepanjsko naselje in bil prostovoljni gasilec,  član sveta šole Božidarja Jakca in vodja lokalne Zveze združenj borcev v Štepanjskem naselju. Vsako svojo funkcijo je opravljal vestno in zavzeto. Bil je oseba, ki se je pogovarjal z občani, za vsakogar je imel čas. Opravljal je terenske oglede in opozarjal na nepravilnosti. Za vse njegovo požrtvovalno delo ga je ČS Golovec predlagala za dobitnika plakete mesta Ljubljana, ki jo je leta 2012 tudi dobil.

Franjo Filipović in Anton Kastelic sta potrdila besede in se s predlogom strinjala. Kastelic je dodal, da se kljub vsemu zapiše tudi ČS Golovec. Dodal je, da je v pogovoru z županom slednji izpostavil, da je potrebno oblikovati vsebino za večnamenski center. Predsednik je poudaril, da je svet ČS Golovec zelo jasno oblikoval vsebino že v prejšnjem mandatu in jo potrdil tudi v tem. Dodal je, da bo svet ČS Golovec sprejeti predlog vsebin posredoval županu in podžupanu Dejanu Crneku.

Predsednik je dal na glasovanje naslednji

**SKLEP 3/15:**

**Svet ČS Golovec je potrdil predlog, da se večnamenski center v Štepanjskem naselju poimenuje »ČS Golovec – Center Viljema Klemenca«.**

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 9 članov sveta.

**Sklep je bil sprejet.**

Predsednik je svetnike obvestil, da je predsednica Judo kluba odstopila od dogovorjenega projekta vadbe za starejše v sodelovanju z Domom starejših občanov Moste Polje, zaradi neodzivnosti slednjega. Direktorica doma je pojasnila, da interes z njihove strani še vedno obstaja in da so tudi sami poskusili kontaktirati Judo klub, ampak niso bili uspešni.

Predsednik je dal na glasovanje naslednji:

**SKLEP 4/15**

**Svet ČS Golovec poziva Judo klub in Dom starejših občanov Moste Polje, da se uskladijo in izvedejo načrtovan projekt vadbe za starejše občane. Svet ČS Golovec bo ponudil vso potrebno pomoč pri komunikaciji.**

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**Sklep je bil sprejet.**

Predsednik je predstavil predlog za izvedbo aktivnosti Likovne delavnice in postavitev vodne drče na pobudo Združenja Sezam, zavoda Delavnica konceptov, društva Bob in društva Mali hišni prijatelji. Svetniki so izrazili odobravanje nad izvedbo navedenega projekta, vendar istočasno poudarili, da bo potrebno posebno pozornost posvetiti obveščanju občanov.

Predsednik je dal na glasovanje naslednji:

**SKLEP 5/15:**

**Svet ČS Golovec podpira izvedbo aktivnosti Likovne delavnice in postavitve instalacije »Čarobni travnik in postavitev vodje drče v Štepanjskem naselju v sodelovanju z združenjem Sezam, zavodom Delavnica konceptov, društvom Bob in Malimi hišnimi prijatelji ter za izvedbo projekta nameni 250€.**

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**Sklep je bil sprejet.**

Predsednik je izpostavil, da je svet ČS Golovec pred časom izglasoval določene spremembe pri predlogu logotipa, ki ga je skupaj z oblikovalko pripravil svetnik Denis Tatar. Glede na to, da je to avtorsko delo, moramo upoštevati mnenje oblikovalke. Dodal je, da je oblikovanje logotipa drugače izredno drago in je treba upoštevati tudi finančne omejitve. Poudaril je, da moramo imeti moderen logotip, ki bo kazal sodobnost in napredno razmišljanje svetnikov ČS Golovec. Dodal je, da bo z oblikovalko in svetnikom Tatarjem preveril možnost upoštevanja predloga sveta ČS Golovec o napisu ČS Golovec v zeleni barvi.

Podpredsednik sveta Anton Kastelic je predlagal, da sam pripravi logotip ČS Golovec.

Predsednik sveta je dal na glasovanje naslednji:

**SKLEP 6/15:**

**Svetniki ČS Golovec bodo do 31.7. posredovali smernice za oblikovanje logotipa ČS Golovec. Do 15.9. naj zainteresirani svetniki pripravijo dodaten logotip.**

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**Sklep je bil sprejet.**

**Razprava**

* Predsednik KTD proga 13 Ludvik Jevšjak je izpostavil vprašanje nedokončane kanalizacije. Prebivalce zanima, kdaj bo kanalizacija končana. Dodal je, da je potrebno urediti dom v Hrušici (fasada, okna), potrebno je popraviti igrišče, ker je v precej slabem stanju.
* Predstavnik župnije Štepanja vas je poudaril, da svet ČS Golovec vedno omogoči uporabo doma v Hrušici, za kar se je zahvalil in dodal, da bi enako sodelovanje želeli ohraniti tudi v bodoče in kolikor je le mogoče še dodatno okrepiti.
* Prisotni so se strinjali, da je potrebno narediti več na prepoznavnosti Četrtne skupnosti Golovec , zato moramo narediti načrt, kako bomo bolje obveščali občane o naših načrtih in naših dogodkih.
* Direktorica DSO Moste Polje je pohvalila sodelovanje s svetom Četrtne skupnosti Golovec in predstavila aktivnosti, ki jih v sodelovanju s tretjimi akterji izvaja DSO in so odprti za vse občane. Izpostavila je jutranjo telovadbo, ki se je razširila izven DSO.
* Predsednik sveta e potrdil, da so potrebne izboljšave doma, istočasno pa izpostavil, da je v tem trenutku dom v Hrušici najboljša stavba za družbene dejavnosti. Glede igrišča sta se s podpredsednikom in mestnim svetnikom dogovorila, da bosta organizirala sestanek pri zavodu Šport Ljubljana, ki je pristojen za urejanje igrišč.

**AD 3**

**POGOVOR O UREDITVI ČETRTNE SKUPNOSTI GOLOVEC**

Predsednik Sveta Aleš Dakić je predstavil, da se je v pogovoru z občani ugotovilo, da se posamezne lokalne skupnosti znotraj Četrtne skupnosti Golovec spreminjajo in na žalost tudi razpadajo. To je pomembno predvsem zato, ker se je v zadnjih 30 – 35 let družbeno-politični sistem spreminjal v smeri vse večje privatizacije storitev in zmanjševanja vloge javnega sektorja. Zato moramo to resničnost sprejeti in se ji ustrezno prilagoditi ne glede na to ali se z njim strinjamo ali ne. Sam je izrazil dvome o koristnosti tovrstnih sprememb. Na ravni četrtne skupnosti se je potrebno sprejeti, da bomo morali občani tudi javne površine vedno bolj urejati sami, zato se bomo morali povezati in s skupnimi akcijami doseči urejeno okolico. Povezanost med občani pa ima za stranske učinke tudi večji pretok informacij, večje zaupanje med ljudmi in ureditev družbe in okolic v skladu s potrebami in željami nas samih.

Orisal je načrt sveta CS Golovec, ki je ohraniti obstoječe in vzpostaviti novo odlično organizirano skupnost prebivalcev na območju Štepanjskega naselja, Bizovika, Hrušice, starih Fužin, Štepanje vasi in Gmajne, skratka na celotnem območju ČS Golovec. Cilj je, da ljudje čutijo pripadnost ČS Golovec in tesno medsebojno povezanost. Zato je prisotne pozval k sodelovanju, da sami identificirajo svoje želje in potrebe ter jih na ustrezen način predstavijo svetu ČS Golovec, ki se bo zavzemal, da jih uresniči.

**S tem je bil dnevni red izčrpan in seja se je zaključila ob 18.00 uri.**

Zapisal: Aleš Dakić

Aleš Dakić Predsednik sveta

 Četrtne skupnosti Golovec